شەفەق نیوز/ نێچیروان بارزانی سەرۆک هەرێم کوردستان، ئمڕوو
سێشەممە، وەگەرد ئەسعەد عیدانی پارێزگار بەسرە، باس لە رەوشەیل بەسرە و پارێزگایل باشوور
کرد لەلایەن ئاوەدانی و خزمەتگوزاری، و دووپات لەبان گرنکی دەرفەت داین زیاتر ئەرا
کار بەڕهەمهاوردن لە کەرت تایبەت ناوخۆیی و بیگانە کردن.
ئاراس حەبیب ئەندام پەرلەمان عراق هەمیش ئامادەی کۆبونەوەگە
بوی
سەرۆکایەتی هەرێم کوردستان لە بەیاننامەیگ رەسیە ئاژانس شەفەق
نیوز وت: هەردوگ لایەنەگە باس لە نموونەی سەرکەفتگ ئەرا کەرت تایبەت لە هەرێم کوردستان
کردن و ئەو دەور زاقیە لە جیوەجیکردن پڕۆژەیل ئەوزەڵی لە گشت چینەیل، و هەردوگ لایەنەگە
رێک کەفتن ک عراق یاسایگ خوازێد ئەرا هاندان بەرهەمهاوردن و رێکخستن سیستەم بانکی.
لەلای خوەییش، عیدانی دووپات لە سوودگردن بەسرە و پارێزگایل
عراق کرد لە ئەزموون پێشکەفتگ هەرێم کوردستان و هاوکاری لەناونی پارێزگایل هەرێم کوردستان
و بەسرە.
